B4-0472, 0475, 0477, 0478, 0484 και 0488/96

Ψήφισμα σχετικά με τη δέκατη επέτειο του ατυχήματος του Τσερνομπίλ

Το Ευρωπαϊκό Κοινοβούλιο,

- έχοντας υπόψη το ψήφισμά του της 8ης Απριλίου 1987 σχετικά με τη συνέπειες του ατυχήματος του Τσερνομπίλ καθώς και την ανακοίνωση-πλαίσιο της Επιτροπής και του Συμβουλίου σχετικά με τις συνέπειες του ατυχήματος του Τσερνομπίλ (COM(86)0327) και την ανακοίνωση της Επιτροπής προς το Συμβούλιο για τα κοινοτικά μέτρα που πρέπει να ληφθούν ύστερα από το ατύχημα του Τσερνομπίλ (COM(86)0276) ((ΕΕ C 125 της 11.05.1987, σελ. 96)),

- έχοντας υπόψη το ψήφισμά του σχετικά με το πρόβλημα της μόλυνσης των τροφίμων ως συνέπεια της καταστροφής του Τσερνομπίλ ((ΕΕ C 125 της 11.05.1987, σελ. 91)),

- έχοντας υπόψη το ψήφισμά του σχετικά με τις ενέργειες της Κοινότητας μετά το Τσερνομπίλ ((ΕΕ C 125 της 11.05.1987, σελ. 92.)),

- έχοντας υπόψη τη γνωμοδότησή του της 15 Δεκεμβρίου 1993, σχετικά με την πρόταση απόφασης του Συμβουλίου που τροποποιεί την απόφαση 77/270/ΕΥΡΑΤΟΜ για την εξουσιοδότηση της Επιτροπής να συνάπτει δάνεια ΕΥΡΑΤΟΜ που θα συμβάλουν στη χρηματοδότηση της βελίτωσης του βαθμού αποτελεσματικότητας και ασφάλειας των πυρηνικών εγκαταστάσεων ορισμένων τρίτων χωρών (COM(92)0467 - C3-0032/93) ((ΕΕ C 20 της 24.01.1994, σελ. 99)),

- έχοντας υπόψη το ψήφισμά του της 15 Δεκεμβρίου 1993 σχετικά με την πυρηνική ασφάλεια στις χώρες της Κεντρικής και Ανατολικής Ευρώπης και της Κοινοπολιτείας Ανεξαρτήτων Κρατών ((ΕΕ C 44 της 14.02.1994, σελ. 169)),

Α. έχοντας υπόψη ότι 10 έτη μετά την πυρηνική καταστροφή του Τσερνομπίλ, που προκάλεσε το θάνατο χιλιάδων ατόμων λόγω της ραδιενεργού ακτινοβολίας και εξακολουθεί να έχει ακόμη και σήμερα τραγικές επιπτώσεις επί της υγείας εκατομμυρίων ατόμων - ιδίως με την αύξηση των περιπτώσεων καρκίνου και λευχαιμίας - και επί της κατάστασης του περιβάλλοντος, εξακολουθούν να υπάρχουν κίνδυνοι νέου ατυχήματος, τόσο στο ίδιο το Τσερνομπίλ όσο και σε όλους τους άλλους πυρηνικούς σταθμούς,

Β. έχοντας υπόψη ότι σημειώθηκε στις 27 Νοεμβρίου 1995 ένα «σοβαρό επεισόδιο» στον αντιδραστήρα αριθ. 1 του πυρηνικού σταθμού του Τσερνομπίλ,

Γ. εκφράζοντας τη βαθειά του ανησυχία για την έκθεση της «Alliance», κοινοπραξία υπεύθυνη για την εκπόνηση, στο πλαίσιο του προγράμματος TACIS, μελέτης εφικτότητος για τη σταθεροποίηση της σαρκοφάγου του μπλοκ 4 του Τσερνομπίλ, της οποίας τα συμπεράσματα σχετικά με τον κίνδυνο κατάρρευσης της εν λόγω σαρκοφάγου, είναι ιδιαίτερα ανησυχητικά[semigr ] επισημαίνοντας ότι το κόστος για την κατασκευή νέας σαρκοφάγου υπολογίζεται σε 1,6 δισ. δολλάρια ΗΠΑ στη διάρκεια περιόδου 10 ετών,

Δ. γνωρίζοντας ότι ο πυρηνικός σταθμός ηλεκτροπαραγωγής του Τσερνομπίλ συμβάλλει μόνον κατά 7% στην παροχή ηλεκτρικής ενέργειας της Ουκρανίας,

Ε. επισημαίνοντας ότι η κυβέρνηση της Ουκρανίας παραδέχεται το γεγονός ότι η Ουκρανία αποτελεί μια από τις πλέον εξαρτώμενες χώρες από εισαγόμενη ενέργεια, στον κόσμο, χρησιμοποιώντας τουλάχιστον 3 φορές περισσότερη ενέργεια ανά μονάδα του ΑΕΠ από την Ευρωπαϊκή Ένωση,

ΣΤ. εφιστώντας την προσοχή στο γεγονός ότι κατά τα τελευταία έτη η κατανάλωση ηλεκτρικού ρεύματος στις χώρες αυτές έχει πέσει σε βαθμό που υπερβαίνει κατά πολύ την πυρηνική παραγωγή ηλεκτρικής ενέργειας,

Ζ. αναφερόμενο στην Διεθνή Διάσκεψη που πραγματοποιείται αυτές τις μέρες στη Βιέννη,

Η. επισημαίνοντας ότι οι αρχηγοί κυβερνήσεων των G7, της Ρωσίας και της Ουκρανίας πρόκειται να ασχοληθούν με θέματα που άπτονται της πυρηνικής ασφάλειας σε ειδική σύνοδο στη Μόσχα, στα τέλη Απριλίου 1996,

Θ. αναγνωρίζοντας ότι η Ευρωπαϊκή Ένωση θα διαδραματίσει σημαντικό ρόλο όσον αφορά τη βοήθεια προς τις χώρες της Κεντρικής και Ανατολικής Ευρώπης και της πρώην Σοβιετικής Ένωσης στην προσπάθειά τους να βελτιώσουν την ασφάλεια και την αποδοτικότητα των σταθμών παραγωγής ενέργειας,

Ι. υπενθυμίζοντας το Υπόμνημα Συνεννόησης (ΥΣ) στο οποίο η Λέσχη των 7 (G7) υπόσχεται να χορηγήσει χρηματοδοτική βοήθεια για την επίλυση του προβλήματος του Τσερνομπίλ,

1. τονίζει ότι, 10 χρόνια από την καταστροφή του Τσερνομπίλ, δεν έχει κλείσει ακόμη κανένας πυρηνικός σταθμός, είτε RBMK είτε ο VVER 440-230, σε αντίθεση με την άποψη δυτικών εμπειρογνωμόνων, και ότι οι συνθήκες εργασίας των εν λόγων εγκαταστάσεων δεν έχουν βελτιωθεί, στην πραγματικότητα έχουν χειροτερεύσει, καθότι είναι πιό ερειπωμένες και ελέγχονται από ανειδίκευτο προσωπικό[semigr ]

2. καλεί τις αρχές των χωρών που διαθέτουν ακόμη πυρηνικούς σταθμούς που παρουσιάζουν μεγάλο κίνδυνο, να τους κλείσουν το συντομότερο δυνατόν και να δώσουν μεγαλύτερο βάρος, αφενός στη βελτίωση της ασφάλειας των νέων πρόσφατων πυρηνικών σταθμών, και αφετέρου στην ανάπτυξη προγραμμάτων για την εξοικονόμηση ενέργειας, τη βελτίωση της ενεργειακής αποδοτικότητας[semigr ]

3. πιστεύει ότι είναι ανάγκη να χορηγηθεί οικονομική και τεχνική βοήθεια προκειμένου να μπορέσει η Ουκρανία να καταστήσει ασφαλή τον κατεστραμένο αντιδραστήρα και να συμβάλει στην απορρύπανση των περιοχών που έχουν προσβληθεί, στη Ρωσία και στη Λευκορωσία[semigr ]

4. ζητεί από την Επιτροπή να αναπτύξει γνήσια στρατηγική, στο πλαίσιο των προγραμμάτων PHARE και TACIS, προκειμένου να προωθήσει τα προγράμματα εξοικονόμησης ενέργειας και τη χρήση αυτοανανεούμενων ενεργειακών πόρων, ιδιαίτερα μέσω πιό αποδοτικής χρήσης της ενέργειας και μέσω προσφυγής σε λιγότερο δαπανηρές και επικίνδυνες πηγές ενέργειας[semigr ]

5. καλεί την κυβέρνηση της Ουκρανίας να σεβαστεί το «Μνημόνιο Συμφωνίας» που υπέγραψε με την Ομάδα G7 στην Οττάβα, στο οποίο προβλέπεται το κλείσιμο του Τσερνομπίλ μέχρι το έτος 2000[semigr ]

6. καλεί να εκπονηθούν μελέτες ελαχίστου κόστους ως προϋπόθεση για τη χορήγηση βοήθειας[semigr ]

7. καλεί την Επιτροπή να συνεχίσει την εφαρμογή του σχεδίου Τσερνομπίλ που παρέχει ιατρική βοήθεια προς την Ουκρανία, τη Λευκορωσία και τη Ρωσία και ζητεί να αυξηθεί η βοήθεια προς τα θύματα αυτής της καταστροφής, καθώς και προς τις ΜΚΟ που μετέχουν σε αυτό το πρόγραμμα ενίσχυσης[semigr ]

8. καλεί την Επιτροπή να του υποβάλει απολογισμό της επίπτωσης της καταστροφής του Τσερνομπίλ στους τομείς της δημόσιας υγείας, του περιβάλλοντος και της γεωργίας στις χώρες της Ευρωπαϊκής Ένωσης[semigr ]

9. ζητεί από την Επιτροπή να ενημερώσει επειγόντως τις αρμόδιες επιτροπές του σχετικά με τα αποτελέσματα των μελετών που εκπονήθηκαν, στο πλαίσιο του προγράμματος ECHO, σχετικά με την προετοιμασία για πυρηνικές καταστροφές στις χώρες της Ανατολικής Ευρώπης, και τη δράση που προτίθεται να αναλάβει σε συνέχεια των εν λόγω συμπερασμάτων, όχι μόνον όσον αφορά τις εν λόγω χώρες, αλλά και σε επίπεδο Ευρωπαϊκής Ένωσης, η οποία θα επιβαρυνόταν η ίδια από μια δεύτερη πυρηνική καταστροφή[semigr ]

10. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις κυβερνήσεις των κρατών μελών, των χωρών της Κεντρικής και Ανατολικής Ευρώπης και της Ομάδας G7 των χωρών της ΚΑΚ και της ΔΟΑΕ.